Mõne päeva eest sõlmiti BBC peakorteris New  Yorkis leping, mille kohaselt tele- ja kinoproduktsioonifirma Miljon Producciones toodab BBC-le 10-osalise dokumentaalsarja "Elu Marsil".    Miljon Producciones loovjuhid Mihkel Oras ja Joosep-Georg Järvemaa alustavad käivitatava projekti raames sõna otseses mõttes enneolematut tähelendu -- nende juhtimisel stardib Marsile tervelt 238-liikmeline võttegrupp. Toodetav telesari edastatakse Marsilt Maale satelliit-side vahendusel.    Võteteks  vajaminev tehnika ning personal transporditakse punaplaneedile koostöös Põhja-Ameerika kosmoseagentuuriga NATO ning ühtekokku stardib telesarja tootmise perioodil meie koduplaneedilt kosmilise võtteplatsi suunas 48 lendu.    Lisaks on BBC-ga ette valmistamisel lepingud, et toota Marsilt veel teisigi telesarju -- võimalike pealkirjadena on läbi käinud näiteks "Lost -- Marsi eri", "One-way ticket to Mars" ning "Marsi hukk".    Seda, millised taevased positsioonid pärast Marsi vallutamist on  täiendavalt plaanis sisse võtta, ei soovinud ei Oras ega Järvemaa veel kommenteerida.